จักรพรรดิโกะ-นาระ

จักรพรรดิโกะ-นะระ () เป็น จักรพรรดิแห่งญี่ปุ่น องค์ที่ 105 ตามลำดับการสืบราชสันตติวงศ์ ครองราชย์ตั้งแต่วันที่ 9 มิถุนายน ค.ศ. 1526 จนกระทั่งสวรรคตในปี ค.ศ. 1557 ระหว่าง ยุคเซ็งโงกุ พระนามเดิมของพระองค์คือ โทโมฮิโตะ (知仁親王)

จักรพรรดิโกะ-นะระครองสิริราชสมบัติระหว่าง ค.ศ. 1526 - 1557

โดยพระนามของพระองค์นำมาจากพระสมัญญาของ จักรพรรดิเฮเซ จักรพรรดิที่ปกครองในช่วง คริสต์ศตวรรษที่ 9 ว่า จักรพรรดินะระ เมื่อใส่คำว่า โกะ (後) ที่แปลว่า ที่สอง หรือ ยุคหลัง เข้าไปทำให้พระนามของพระองค์แปลได้ความว่า จักรพรรดินะระที่สอง หรือ จักรพรรดินะระยุคหลัง

พระราชประวัติ 
พระองค์เป็นพระราชโอรสองค์ที่ 2 ใน จักรพรรดิโกะ-คาชิวาบาระ พระมารดาของพระองค์คือ ฟูจิวาระ โนะ ฟูจิโกะ (藤原藤子)

เหตุการณ์ในพระชนม์ชีพของจักรพรรดิโกะ-นะระ 

 9 มิถุนายน ค.ศ. 1526 (วันที่ 29 เดือน 4 ปี ไดเอะ ที่ 6):จักรพรรดิโกะ-นาระได้รับการประกาศเป็นจักรพรรดิหลังจากการสวรรคตของ จักรพรรดิโกะ-คาชิวาบาระ ผู้เป็นพระราชบิดา พระองค์เริ่มครองสิริราชสมบัติเมื่อพระชนมายุ 31 พรรษา

 29 มีนาคม ค.ศ. 1536 (วันที่ 26 เดือน 2 ปี เท็งบุง ที่ 5) : จักรพรรดิโกะ-นะระประกอบพระราชพิธีราชาภิเษกที่ พระราชวังหลวงเคียวโตะ ด้วยเงินที่ทรงคัดตัวอักษรขาย

 28-30 กันยายน ค.ศ. 1551 (วันที่ 28 เดือน 8 - 1 เดือน 9 ปี เท็งบุง ที่ 20) : ได้เกิดสงครามเกิดขึ้นในนครหลวงเคียวโตะทำให้ โออุชิ โยะชิตะกะ ไดเมียวที่จักรพรรดิโกะ-นะระให้ความสนิทสนมได้พาจักรพรรดิและพระราชวงศ์ไปประทับที่ ยะมะงุชิ 

 27 กันยายน ค.ศ. 1557 (วันที่ 5 เดือน 9 ปี โคจิ ที่ 3) : ปีที่ 30 ในรัชสมัยทรงสวรรคตเมื่อพระชนมายุได้ 63 พรรษา

ศักราชในรัชสมัยโกะ-นาระ
ศักราชในรัชสมัยของโกะ-นาระมีมากกว่าหนึ่งชื่อศักราชหรือ เน็งโง
 ไดเอ  (1521–1528)
 เคียวโรกุ    (1528–1532)
 เท็มบุง             (1532–1555)
 โคจิ    (1555–1558)

พระราชพงศาวลี

ดูเพิ่ม 
 รายพระนามจักรพรรดิญี่ปุ่น
 จักรพรรดิญี่ปุ่น

อ้างอิง 

จักรพรรดิญี่ปุ่น
บุคคลในยุคมุโระมะจิ